techiaith/cofnodycynulliad_en-cy huggingface dataset:
English: Thank you very much. I will be voting against amendment 26, but in favour of 27. I certainly recognise the important and valuable role that children's relatives play in terms of care, and there's nothing in this Bill that would change any situation where relatives provide that care at the moment. But in terms of this particular amendment, I think moving away from a situation where it's a requirement for providers to be registered would establish an unacceptable precedent. If you are to receive payment for care, then it's entirely reasonable, in my view, that you should expect to be registered and meet the standards and requirements that ensure that what you do provide is appropriate and of the best possible quality. For me, schools can meet those requirements, or are more likely to be able to meet those requirements, so ensuring that schools could provide an offer would make sense in my view, and that's why I will be supporting amendment 27.
Welsh: Diolch yn fawr. Mi fyddaf i'n pleidleisio yn erbyn gwelliant 26 ond o blaid 27. Rydw i'n sicr yn cydnabod y rôl bwysig a gwerthfawr iawn mae perthnasau plant yn ei chwarae o safbwynt gofal, ac wrth gwrs nid oes dim byd yn y Bil yma a fydd yn newid unrhyw sefyllfa lle mae yna berthnasau yn darparu'r gofal yna ar hyn o bryd. Ond at ddiben y gwelliant penodol yma, rydw i'n meddwl y byddai symud o sefyllfa lle mae'n ofynnol i ddarparwyr fod wedi'u cofrestru yn sefydlu cynsail annerbyniol. Os ŷch chi am dderbyn tal am ddarparu gofal, yna mae'n gwbl resymol, yn fy marn i, i ddisgwyl eich bod chi wedi'ch cofrestru ac yn cwrdd â'r safonau a'r gofynion sy'n rhoi sicrwydd bod yr hyn ŷch chi'n ei gynnig yn addas ac o'r ansawdd gorau. I fi, mae ysgolion, wrth gwrs, yn gallu cwrdd â'r gofynion hynny, neu mewn sefyllfa dipyn yn fwy tebygol o fod yn cwrdd â'r gofynion hynny. Felly, byddai sicrhau bod modd i ysgolion ddarparu cynnig yn gwneud synnwyr yn fy marn i, ac felly dyna pam y byddaf yn cefnogi gwelliant 27.
English: Just to say that I will be supporting both amendments. Some might suggest that the Assembly isn't always as thorough as it could be when it comes to post-legislative scrutiny, and there's a tendency perhaps from the point of view of Government and the Assembly to legislate and then move on. We don't always take the time to reflect and to look back, and I do think that consistent and regular reviews would allow us to do that, and also that the prospect of repealing legislation would focus the mind in that context.
Welsh: Jest i ddweud y byddaf i'n cefnogi'r ddau welliant. Byddai ambell un yn awgrymu efallai bod y Cynulliad ddim wastad mor drylwyr ag y gallai fe fod pan mae'n dod i graffu ôl-ddeddfwriaethol, a bod yna dueddiad efallai o gyfeiriad y Llywodraeth a'r Cynulliad i fod yn deddfu ac wedyn symud ymlaen i'r peth nesaf. Nid ydym ni wastad, efallai, yn cymryd yr amser i adlewyrchu ac edrych yn ôl, ac rydw i'n meddwl y byddai adolygiadau cyson yn caniatáu inni wneud hynny ac, wrth gwrs, bod y prospect o ddiddymu Deddf hefyd yn sicr yn canolbwyntio'r meddwl yn y cyd-destun yna.
English: Thank you, Chair. I support amendment 34. I've called for many years for better workforce planning in this sector. Indeed, I was calling for that before the Government introduced the current plan on childcare, play and early years workforce. I was very critical of the years of delay that happened before the workforce plan that we currently have was put in place. One of the major challenges facing the delivery of this childcare offer is to ensure that there is sufficient workforce available to deliver it. And that problem is even more problematic in terms of Welsh-medium provision. So, I think creating a statutory requirement to plan the workforce is positive and would ensure that that is given the priority it deserves and would ensure that, in future, we would avoid situations, such as those that have arisen over the past few years, where there have been unacceptable delays in introducing workforce plans of this kind.
Welsh: Diolch, Cadeirydd. Rydw i'n cefnogi gwelliant 34 - y gwelliant hwn. Rydw i wedi galw ers blynyddoedd am well cynllunio gweithlu yn y sector yma, ac mi oeddwn i'n galw am hynny cyn i'r Llywodraeth gyflwyno'r cynllun cyfredol ar y gweithlu gofal plant, chwarae a blynyddoedd cynnar. Roeddwn i'n feirniadol iawn o'r oedi fuodd, o flynyddoedd, yn fy marn i, cyn cyflwyno'r cynllun gweithlu sydd gennym ni erbyn heddiw. Un o'r heriau pennaf sy'n wynebu delifro'r cynnig gofal yma yw sicrhau bod yna weithlu digonol i'w ddelifro fe. Ac mae'r broblem yna hyd yn oed yn fwy dwys, wrth gwrs, yng nghyd-destun darparwyr cyfrwng Cymraeg. Felly, rydw i'n meddwl bod creu disgwyliad statudol i gynllunio'r gweithlu yn rhywbeth positif a fyddai'n sicrhau bod hynny'n cael y flaenoriaeth mae'n ei haeddu ac yn sicrhau hefyd y byddem ni'n osgoi, yn y dyfodol, sefyllfaoedd, fel sydd wedi codi yn y blynyddoedd diwethaf, lle mae yna oedi cwbl annerbyniol wedi bod mewn cyflwyno cynlluniau gweithlu o'r fath.
English: Good morning and a very warm welcome.
Welsh: Bore da a chroeso cynnes iawn.
English: To build on that - and thank you for your written evidence paper that we received beforehand - and just to expand a little bit on the discussion, how comprehensive do you think our knowledge is about the scale of microplastic pollution and its effects? How much do we currently know about the size of the problem and how much more do we need to know? I welcome the fact that you do say that there aren't any nanoplastics in our drinking water in Britain, but perhaps more studies are needed.
Welsh: I adeiladu ar hynny - a diolch yn fawr am eich papur, eich tystiolaeth ysgrifenedig ymlaen llaw - rwyf jest eisiau ehangu ychydig bach ar y drafodaeth. Pa mor gynhwysfawr ydych chi'n credu ydy ein gwybodaeth ni am raddfa llygredd microblastig a'i effeithiau? Faint ydym ni'n gwybod ar hyn o bryd am faint y broblem, a faint arall sydd yn rhaid inni wybod? Rwy'n croesawu'r ffaith eich bod yn dweud nad oes dim nanoblastigau yn ein dŵr yfed ni ym Mhrydain, ond efallai bod angen rhagor o astudiaethau.
English: Thank you for that. And on the back of that, of course what this inquiry's involved in is plastics that cause pollution, and we're stepping away from these big plastics and we're going down to these microplastics and nanoplastics. So, what measures do you have with Welsh Water to pursue those nanoplastics that cause - ? Because 'pollution' is the key word - 'microplastic pollution', which is not just the bits you can see, but those tiny pieces that you can't see, and they're all pervasive. How do you tackle that as Welsh Water?
Welsh: Diolch am hynny. Ac ar gefn hynny, wrth gwrs beth mae'r ymchwil yma yn ymwneud ag o ydy'r plastig sy'n achosi llygredd, a dweud y gwir, ac rydym ni wedi camu ymlaen oddi wrth y plastigau mawr ac rydym ni'n mynd lawr i'r microblastigau a'r nanoblastigau. Felly, pa fesurau sydd gyda chi o ran Dŵr Cymru i fynd ar ôl y nanoblastigau bach yna sy'n achosi - ? Achos y gair mawr yma ydy 'llygredd' - 'llygredd microblastig', sef nid jest y darnau rŷch chi'n gallu eu gweld, ond y darnau bach nad ydych chi'n gallu eu gweld, ac maen nhw ym mhobman. Sut ydych chi'n mynd i'r afael â hynny fel Dŵr Cymru?
English: Thank you very much, Chair. Can I thank you in the first instance for your paper? I have to say it was wonderful, and you acknowledge that, obviously, there are gaps in our knowledge of the scale of the microplastic pollution and nanoplastics. Of course, the new term is 'microplastic pollution', which relates to those bits that we can't see, not just the bigger pieces. Therefore, the first question is: in what areas do we need to undertake more research in order to expand our knowledge of the extent of microplastic pollution? Secondly, from a different slant, and, especially when we are talking about tyres, we are talking about particles - PM10 and PM2.5 stemming from burning carbon and such like - and those very small particles that we ingest into our lungs, some of which are so small that they enter our cardiovascular system and end up in our hearts - there is plenty of evidence to suggest that with the PM2.5 and smaller particles - is that knowledge available in the microplastic world, because there's some confusion as to how we measure the scale of nanoplastics compared to smaller PM2.5 particles? So, there is robust evidence of the damaging effects on people stemming from those particles from burning carbon. Are we in any place to say the same of nanoplastics?
Welsh: Diolch, Cadeirydd. A allaf i ddiolch yn y lle cyntaf ichi am eich papur bendigedig, mae'n rhaid imi ddweud? Yn hwnnw, rydych chi'n cydnabod, yn amlwg, fod yna fylchau yn ein gwybodaeth ni am raddfa llygredd microblastig a nanoblastigau. Ac, wrth gwrs, y gair newydd ydy 'llygredd microblastigau' - nid jest darnau mawr, ond y darnau bach nad ydym ni'n gallu eu gweld. Felly, y cwestiwn cyntaf ydy: ymhle mae angen cael mwy o ymchwil i ehangu'n gwybodaeth ni o faint y llygredd microblastig yma? A'r ail beth ydy: o fyd sydd ychydig bach yn wahanol ond yn gysylltiedig, yn enwedig pan fyddwn ni'n sôn am deiars, ac rydym ni'n sôn am ronynnau yn y fan yna - y PM10 a'r PM2.5 sy'n deillio o losgi carbon ac ati - a'r gronynnau bach iawn yma sy'n mynd i mewn i'n hysgyfaint ni, ac mae rhai ohonyn nhw mor fach fel eu bod nhw'n mynd i mewn i gylchrediad ein gwaed ni, hefyd, ac yn glanio i fyny yn ein calonnau ni - mae yna ddigon o dystiolaeth am hynny nawr gyda gronynnau PM2.5 a llai - a oes yna'r fath yna o wybodaeth yn y byd microblastigau, achos mae yna ychydig bach o ddryswch ynglŷn â sut rydym ni'n mesur maint nanoblastigau o'i gymharu â gronynnau PM2.5, er enghraifft. Felly, mae yna dystiolaeth gadarn o sgil-effeithiau niweidiol ar iechyd pobl yn deillio o ronynnau sy'n deillio o losgi carbon. A ydym ni mewn unrhyw fath o le i ddweud yr un math o beth ynglŷn â nanoblastigau?
English: Just to return to one of the main points - [ Inaudible.] - is this idea of microplastics and nanoplastics as pollution - not just the big pieces of plastic that you can see. The public is aware, of course, since the advent of Blue Planet II, that these plastics that you can see are detrimental, but we need to drill down further than that and try to emphasise that these small particles that are invisible are also there in the water, coming from everywhere, and then to think intensely about how we use all kinds of plastic - plastic that is large and degrades down and that very small plastic that becomes smaller and smaller over time, and about this idea that our seas are polluted just as with any other pollutant and that microplastics are a source of pollution. So, should we raise awareness of that with the public?
Welsh: Jest i fynd yn ôl i un o'r prif bwyntiau y buaswn i'n licio - [ Anghlywadwy.] - pwysleisio ydy'r syniad yma o feicroplastigau a nanoplastigau fel llygredd - hynny yw, nid jest y darnau plastig mawr rŷch chi'n gallu'u gweld. Wrth gwrs, mae'r cyhoedd yn ymwybodol nawr, ar ôl i bawb wylio Blue Planet II, fod y plastig yma rŷch chi'n gallu'i weld yn andwyol, ond mae eisiau drilio i lawr yn bellach na hynny a thrio pwysleisio bod y gronynnau bach nad ydym ni'n gallu'u gweld hefyd yno yn y dŵr, yn dod o sawl lle, a wedyn i feddwl yn ddwys am sut rydym ni'n defnyddio pob math o blastig - plastig sydd yn fawr ac yn dirywio, ond hefyd y pethau yma sydd â phlastigau bach sy'n mynd yn llai ac yn llai dros amser, a'r syniad yma bod dyfroedd ein môr ni wedi'u llygru jest fel efo unrhyw fath o lygredd arall a bod meicroplastigau yn ffynhonnell o lygredd yn ogystal. Os ydych chi'n dilyn y trywydd, a ddylem ni godi ymwybyddiaeth o hynny ymysg y cyhoedd?
English: Yes, to go back to this issue of recycling plastic, and you mentioned this hierarchy regarding how we get rid of plastic, well, up until these most recent years in Swansea, for example, we could recycle all kinds of plastics - large plastics, hard plastics, small, soft plastics that were pliable, and so forth. Now, in these past few months, because of the system whereby we can't sent this plastic back to China, of course, we can't recycle any plastic that isn't hard. That is, soft plastic and so on has to be chucked into the black bag instead. So, what work should be promoted, do you think, for us to be able to return to the situation where we could recycle or people at home could, at least, send out all domestic plastics? We could put them in the pink bags to be recycled. Now, it is only the hard plastic that can be sent out.
Welsh: Ie, a mynd nôl i'r busnes ailgylchu plastig, roeddech chi'n sôn ynglŷn â'r hierarchaeth yma ynglŷn â sut rydym ni'n gwaredu plastig. Wel, tan y blynyddoedd diweddaraf yma, yn Abertawe, er enghraifft, roeddem ni'n gallu ailgylchu pob math o blastig - plastig mawr, caled, plastig bach, meddal a oedd yn plygu, ac ati. Nawr, yn y misoedd diwethaf yma, achos bod y system lle nad ydym ni'n gallu allforio'r plastig yma nôl i Tsieina, wrth gwrs, nid ydym ni'n gallu ailgylchu unrhyw blastig sydd ddim yn galed. Hynny yw, mae'r plastig meddal ac ati yn mynd mewn i'r bag du yn lle hynny. Pa waith y dylai gael ei hybu, ŷch chi'n credu, inni allu mynd nôl i'r sefyllfa lle'r oeddem ni'n gallu ailgylchu, neu o leiaf roedd pobl yn eu cartrefi yn gallu anfon pob plastig un a oedd yn dod i mewn i'r tŷ, yn sylfaenol? Roeddem ni'n gallu eu hanfon nhw allan yn y bagiau pinc i gael eu hailgylchu. Nawr, dim ond y plastig caled rydym ni'n gallu anfon mas.
English: And, eventually, I take it that, if we need to use plastic, it's only those plastics that can be recycled that should be used, because there are many plastics now that we know, in the first instance, there's no possibility of recycling them. So, do you think we need some guidance in place to make sure that we, in future, only produce plastic that has the ability to be recycled?
Welsh: Ac yn y pen draw, rwy'n cymryd, os oes rhaid defnyddio plastig, dim ond y plastigau hynny sy'n gallu cael eu hailgylchu a ddylai gael eu defnyddio, achos mae yna nifer o blastigau nawr lle'r ydym yn gwybod yn y lle cyntaf nad yw'n bosibl eu hailgylchu nhw ta beth. Pa fath o ganllawiau sydd angen eu rhoi yn eu lle i wneud yn siŵr ein bod ni, yn y dyfodol, ddim ond yn cynhyrchu plastig sydd yn gallu cael ei ailgylchu?
English: We are now public. Welcome to the Culture, Welsh Language and Communications Committee. Item 1 is introductions, apologies, substitutions and declarations of interest. Does any Member have anything to declare today? No. Apologies were received from Mick Antoniw, and Jane Hutt has to leave early.
Welsh: Rydym ni'n gyhoeddus nawr. Croeso i Bwyllgor Diwylliant, y Gymraeg a Chyfathrebu. Eitem 1 yw'r cyflwyniad, ymddiheuriadau, dirprwyon a datgan buddiannau. A oes gan unrhyw Aelod rywbeth i'w ddatgan yma heddiw? Na. Cafwyd ymddiheuriadau gan Mick Antoniw, ac mae'n rhaid i Jane Hutt adael yn gynnar.
English: Item 2, short inquiry into the implications of Brexit on areas within the committee's remit, evidence session 1. Welcome, again, to Dafydd Elis-Thomas AM, Minister for Culture, Tourism and Sport; Jason Thomas, director of culture, sport and tourism; and also Simon Brindle, deputy director, European transition. Welcome today, and thank you very much for attending. As I'm sure you'll know by now, we're going to ask you questions on different themes, and Members will lead on those. So, we're going to start with questions. Can you provide us with an overview of what you've been doing in terms of communication and engaging with the cultural and arts sector in the context of Brexit? How have you heard from concerns from them, and then how has that been reflected in your discussions with the United Kingdom?
Welsh: Eitem 2, ymchwiliad byr i oblygiadau ymadael â'r Undeb Ewropeaidd i feysydd o fewn cylch gwaith y pwyllgor, sesiwn dystiolaeth 1. Croeso eto i Dafydd Elis-Thomas, Aelod Cynulliad a'r Gweinidog Diwylliant, Twristiaeth a Chwaraeon; i Jason Thomas, sef cyfarwyddwr diwylliant, chwaraeon a thwristiaeth; a hefyd i Simon Brindle, dirprwy gyfarwyddwr, pontio Ewropeaidd. Croeso yma heddiw, a diolch yn fawr iawn ichi am ddod atom. Mae'n siŵr eich bod chi'n gwybod erbyn nawr, rydym ni'n mynd i ofyn cwestiynau ar sail themâu gwahanol, ac fe fydd Aelodau'n arwain ar hynny. Felly, rydym ni'n mynd i gychwyn gyda chwestiynau yn hynny o beth. A allwch chi roi trosolwg inni o'r hyn rydych chi wedi bod yn ei wneud o ran cyfathrebu ac ymwneud â'r sector diwylliannol, celfyddydol yng nghyd-destun Brexit? Sut ydych chi wedi clywed consyrn ganddyn nhw, a sut, wedyn, mae hynny wedi cael ei adlewyrchu yn eich trafodaethau gyda'r Deyrnas Unedig?
English: No, it's good to see passion about these things. It's important. I recognise what you've said here today, but in your evidence, or in the evidence of the Welsh Government, it says that you have had constructive discussions and debate in order to feed into the UK Government. Is that something - ? How did you come to - ? It sounded quite different, what you're saying now, to the more constructive meetings, perhaps, that you mentioned in your paper. Could you just expand on that?
Welsh: Na, mae'n dda gweld pasiwn ynglŷn â'r pethau yma. Mae'n bwysig. Rydw i'n cydnabod beth rydych chi wedi dweud yma heddiw, ond yn eich tystiolaeth - wel, yn nhystiolaeth Llywodraeth Cymru, mae'n dweud eich bod chi wedi cael trafodaethau adeiladol a dadleuon er mwyn bwydo i mewn i Lywodraeth y Deyrnas Unedig. A ydy hynny yn rhywbeth - ? Sut ydych chi wedi dod i - ? Roedd e'n swnio'n weddol wahanol, yr hyn roeddech chi yn ei ddweud nawr, i'r cyfarfodydd efallai mwy adeiladol sydd yn eich papur chi. A allwch chi jest ehangu ar hynny?
English: Well, we say constructive things, but nobody listens - that's the situation, simply put. So, I have very little patience with Michael Ellis, or any of the others.
Welsh: Rydym ni'n dweud pethau adeiladol ond nid oes neb yn gwrando - dyna'r sefyllfa, a bod yn syml. Ac felly, nid oes gen i fawr o amynedd efo Michael Ellis, neu neb arall ohonyn nhw.
English: You also stated in your opening comments that when meetings are arranged, it's too late then to influence. Are you allowed to ask to be able to go to those meetings? Why is it too late to influence? Just for us to understand what the process is exactly.
Welsh: Roeddech chi hefyd yn dweud, yn eich sylwadau agoriadol, pan fydd yna gyfarfodydd yn cael eu trefnu, ei bod hi'n rhy hwyr, wedyn, i ddylanwadu. A ydych chi'n cael gofyn i fynd i'r cyfarfodydd hynny? Pam ydy hi'n rhy hwyr i ddylanwadu? Jest er mwyn i ni ddeall yn iawn beth yw'r broses.
English: Well, the usual way that the United Kingdom Government treats the devolved Governments is to postpone meetings when there is any difficulty. Perhaps Jason could say a few words here, because he has been representing us in a number of meetings with officials on the UK level over the past few months. Perhaps you could explain a little bit more about the kinds of things that have been happening, because officials can continue to discuss, even when Ministers hold their noses, or whatever they're doing in Westminster these days.
Welsh: Wel, y ffordd arferol y mae Llywodraeth y Deyrnas Unedig yn trin y Llywodraethau datganoledig ydy gohirio cyfarfodydd pan fydd unrhyw drafferth. Efallai y gallai Jason ddweud gair yn fan hyn, oherwydd mae o wedi bod yn ein cynrychioli ni mewn nifer o gyfarfodydd gyda swyddogion ar lefel y Deyrnas Unedig yn ystod y misoedd diwethaf. Efallai y gallet ti ddweud tipyn bach mwy am y math o beth sydd yn digwydd, oherwydd mae'r swyddogion yn gallu parhau i drafod, hyd yn oed pan mae Gweinidogion yn dal eu trwynau neu beth bynnag maen nhw'n ei wneud yn San Steffan y dyddiau yma.
English: Happy birthday.
Welsh: Pen-blwydd hapus.
English: Can I just -
Welsh: A gaf i jest -
English: Wait a minute.
Welsh: Aros funud. Aros funud.
English: The impression that I get is that the voice of Wales isn't strong enough with regard to this specific area at present. I'm not arguing about what should happen later on, but it appears that you have decided to sit back and to wait to see what happens, rather than arguing the case for maintaining funding for the creative industries in Wales. Surely that's the role of the Minister.
Welsh: Yr argraff yr ydw i'n ei chael yw nad ydy llais Cymru yn ddigon cryf cyn belled â bod y maes penodol yma mewn cwestiwn ar hyn o bryd - hynny yw, nid yn dadlau ynglŷn â beth ddylai ddigwydd wedyn, ond bod y llais yma'n ymddangos fel eich bod chi wedi penderfynu eistedd yn ôl a disgwyl i weld beth sy'n digwydd yn hytrach na dadlau'r achos cryf dros gynnal arian ar gyfer y diwydiannau creadigol yng Nghymru. Does bosib nad dyna yw rôl Gweinidog.
English: No. It's not the role of a Minister in the Welsh Government to go cap in hand to the Westminster Government.
Welsh: Nage. Nid rôl Gweinidog yn Llywodraeth Cymru ydy mynd â'i gap yn ei law i Lywodraeth San Steffan.
English: I'm not talking about cap in hand. What I'm talking about is making the case clear -
Welsh: Nid wyf i'n sôn am gap yn ei law. Beth ydw i'n sôn amdano yw gwneud yr achos yn glir dros -
English: The case has been made clear continuously, and it will continue to be made. It's been made continuously at an official level and at a political level. But I'm not confident at all that we're getting a response. This isn't a failure of devolution but a failure of the UK Government.
Welsh: Mae'r achos wedi cael ei wneud yn glir yn barhaus gennym ni, ac mi fydd o'n dal i gael ei wneud. Mae'n cael ei wneud yn gyson ar lefel swyddogion ac ar lefel wleidyddol. Ond, nid wyf i'n hyderus o gwbl ein bod ni'n derbyn ymateb. Nid methiant datganoli ydy hynny; methiant Llywodraeth y Deyrnas Unedig ydy hynny.
English: One of the issues that could affect what you've just said now, of course, is the possible changes if we leave the single market to the way that labour moves around Europe. Are there specific sectors within the heritage, culture and creative industries sectors that are going to be affected immensely by these changes?
Welsh: Un o'r materion a allai effeithio ar beth rydych chi newydd ei ddweud, rŵan, wrth gwrs, ydy'r newidiadau posib os ydyn ni'n gadael y farchnad sengl i'r ffordd mae llafur yn symud o gwmpas Ewrop. A oes yna sectorau penodol o fewn y maes treftadaeth, diwylliant a diwydiannau creadigol sy'n mynd i gael eu heffeithio yn ddirfawr gan y newidiadau yma?
English: Clearly, where there has been a workforce moving across Europe in the arts sector and in media sectors, it's important that we can keep that movement happening. Co-productions with the rest of Europe have been an essential part of the activities of BBC Wales, S4C and all the independent producers, and it's very important that this continues. Unfortunately, I didn't have the opportunity to go to MIPCOM this last time, but it's very sad to look at the possibility that there will not be an opportunity in the future for media workers and those in the creative industries in Wales to have partnerships in the way that they've been able to in the past.
Welsh: Yn amlwg, lle mae yna lafurlu wedi bod yn symud ar draws Ewrop mewn meysydd celfyddydol ac mewn meysydd yn ymwneud â'r cyfryngau, mae'n bwysig ein bod ni'n gallu cadw'r symud yna i ddigwydd. Mae cyd-gynyrchiadau gyda gweddill Ewrop wedi bod yn rhan hanfodol o weithgaredd BBC Cymru, S4C a'r holl gynhyrchwyr annibynnol, ac mae'n bwysig iawn bod hyn yn parhau. Yn anffodus, ni ches i gyfle i fynd i MIPCOM y tro diwethaf yma, ond mae'n ddigalon iawn edrych ar y posibilrwydd na fydd modd, efallai, yn y dyfodol, i weithwyr y cyfryngau a'r diwydiannau creadigol yng Nghymru i bartneru yn y modd maen nhw wedi gallu ei wneud yn y gorffennol.
English: You see the media sector, therefore, in particular, as being affected worse than some of the other elements in your portfolio.
Welsh: Rydych chi'n gweld y sector cyfryngau, felly, yn benodol, yn cael ei effeithio'n waeth, efallai, na rhai o'r elfennau eraill o'ch portffolio chi.